પોલીસમાંથી પ્રાપ્ત વિગતોનુસાર વેરાવળ તાલુકાના કુકરાશ ગામે રહેતો ગીરીશ માલાભાઇ સોલંકી તેના ભાઇ અક્ષય સાથે છ દિવસ અગાઉ રાત્રીના ગરબી જોવા કોડીદ્રા ગામે ગયેલ હતો. તે સમયે ગીરીશને કોડીદ્રા ગામમાં રહેતી પ્રેમીકાના પરીવારજનોએ લાકડા વડે માર મારેલ જયારે અક્ષય ત્‍યાંથી છટકી જઇ મોડીરાત્રીના એકલો પરત દ્યરે ફરી ગયેલ હતો. જો કે, વ્‍હેલીસવાર સુઘી ગીરીશ પરત ઘરે ન આવતા ગુમ થયેલ ત્યારબાદ બે દિવસ પહેલા શુક્રવારની મોડી સાંજે કુકરાશ ગામ નજીક આવેલ અંબુજા કંપનીની માઇનીંગ લીઝના પાણી ભરેલા ખાડામાંથી ગીરીશનો મૃતદેહ મળી આવતા પોલીસ સ્ટાફ સ્થળ પર દોડી ગયેલ હતો. જો કે, ગીરીશની હત્‍યા થઇ હોવાની આશંકા તેના પરીવારજનોએ વ્‍યકત કરતા ડીવાયએસપી એમ.એમ.પરમાર, પીઆઇ વી.એમ.ખુમાણએ સ્‍ટાફની ટીમો બનાવી તપાસ હાથ ઘરેલ હતી. જેમાં ચોકાવનારી હકકીતો બહાર આવેલ જે અંગે પીઆઇ ખુમાણએ જણાવેલ કે, ગીરીશને નજીકના કોડીદ્રા ગામની એક યુવતી સાથે પ્રેમસંબંધ હોય અને અવાર-નવાર ફોન પર વાતચીત પણ કરતો હતો.